ठाकुरप्रसाद ज्ञवाली

ठाकुर प्रसाद ज्ञवाली नेपाल प्रहरीका २७ औँ प्रहरी महानिरीक्षक हुन् ।  उनलाई विसं २०७६ माघ २८ मा बसेको नेपालको मन्त्री परिषदको बैठकको निर्णयले प्रहरी नायव महानिरीक्षकबाट प्रहरी महानिरीक्षक पदमा बढुवा गरेको थियो । सर्वेन्द्र खनालले अवकास प्राप्त गरेपछि माघ २९ मा ठाकुर प्रसाद ज्ञवालीले कार्यभार सम्हालेका थिए ।
करिअर

उनले प्रहरी निरीक्षक (इन्स्पेक्टर)बाट २७ असार २०४७ सालबाट विधिवत् रूपमा सुरक्षा फौजमा प्रवेश गरेका थिए। उनी नियुक्ति अघि १ नं. प्रदेश प्रहरी कार्यालयको प्रमुख थिए।

उनले प्रहरी प्रधान कार्यालयको कर्मचारी प्रशासन शाखासहित बाजुरा, रुकुम, दाङ, बारा र झापा जिल्लाको नेतृत्व गरे । प्रहरी वरिष्ठ उपरीक्षक (एसएसपी) मा बढुवा भएपछि ज्ञवालीले केन्द्रीय अनुसन्धान ब्युरो (सीआईबी) सहित प्रहरी महानिरीक्षकको सचिवालय र नेपालगञ्ज तालिम केन्द्रमा काम गरे । संयुक्त राष्ट्र संघबाट शान्ति स्थापनार्थ उनी एकपटक एफपीयू (यूएन फम्ड पुलिस युनिट) र दुईपटक अनपोल मिसनमा सहभागी भएका छन् । उनी संयुक्त राष्ट्र संघको कोसोभो मिसन (UNMIK, 2000), पुर्वी टिमोर मिसन  (UNAMET, 2007) र पुलिस युनिट मिसन (Haiti, 2014)मा पनि सहभागी थिए। उनले लागू औषध नियन्त्रण तथा संगठित अपराध अनुसन्धानको क्षेत्रमा पनि अनुभव हासिल गरेका छन्।

पदक
 प्रबल जन सेवा श्री
 बिरेन्द्र ऐश्वर्य सेवा पदक
 प्रहरी सेवा पदक
व्यक्तिगत जीवन
ज्ञावलीको विवाह ज्ञानु ज्ञावली संंग भएको थियो। उहाँ छोरी सिन्धु र छोरा उन्मिक छन।
सन्दर्भ सामग्रीहरू

बाह्य कडीहरू
 बायोग्राफी (नेपाल प्रहरीको आधिकारिक वेबसाइट) 

श्रेणी:नेपाल प्रहरीका महानिरीक्षकहरू